
[bookmark: Sujet]Νομοθετικό ψήφισμα του Ευρωπαϊκού Κοινοβουλίου της 30ής Απριλίου 2026 σχετικά με το σχέδιο απόφασης του Συμβουλίου για τη σύναψη της Σύμβασης για τη σύσταση Διεθνούς Επιτροπής Αποζημιώσεων για την Ουκρανία (06970/2026 – C10-0090/2026 – 2026/0065(NLE))
(Έγκριση)

Το Ευρωπαϊκό Κοινοβούλιο,
–	έχοντας υπόψη το σχέδιο απόφασης του Συμβουλίου για τη σύναψη της Σύμβασης για τη σύσταση Διεθνούς Επιτροπής Αποζημιώσεων για την Ουκρανία (06970/2026),
–	έχοντας υπόψη τη Σύμβαση για τη σύσταση Διεθνούς Επιτροπής Αποζημιώσεων για την Ουκρανία (15500/2025),
–	έχοντας υπόψη την αίτηση έγκρισης που υπέβαλε το Συμβούλιο σύμφωνα με το άρθρο 212 και το άρθρο 218 παράγραφος 6 δεύτερο εδάφιο στοιχείο α) σημείο v) της Συνθήκης για τη λειτουργία της Ευρωπαϊκής Ένωσης (C10-0090/2026),
–	έχοντας υπόψη το άρθρο 107 παράγραφοι 1 και 4, καθώς και το άρθρο 117 παράγραφος 7 και το άρθρο 170 του Κανονισμού του,
1.	εγκρίνει το σχέδιο απόφασης του Συμβουλίου·
2.	αναθέτει στην Πρόεδρό του να διαβιβάσει τη θέση του Κοινοβουλίου στο Συμβούλιο και στην Επιτροπή.

